als_Latn dik_Latn sag_Latn
Asport – Pas humbjes së thellë me shifrat 7-1 nga Portugalia, kombëtarja e femrave të Shqipërisë pësoi një tjetër disfatë të rëndë. Vajzat e drejtuara nga trajneri Altin Raklli u mposhtën në stadiumin “Niko Dovana” të Durrësit me rezultatin 6-0 nga Belgjika duke pësuar kështu humbjen e pestë pas 6 takimeve në grupin e 5-të eliminator.Vajzat belge imponuan lojën e tyre që në fillim të takimit duke treguar që janë kandidate serioze për t’u kualifikuar në Kampionatin Botëror që do të zhvillohet në Kanada në vitin 2015. Pas vetëm 11-minutash lojë, skuadra e drejtuar nga trajnerja Ives Serneels kaloi në avantazh me Van De Putte.
Megjithatë minutat e mbetura të pjesës së parë nuk sollën më asnjë ndryshim duke lënë gjithçka për pjesën e dytë. Në këtë fraksion loje Belgjika shënoi plotë 5 gola të tjerë në portën e kombëtares tonë. Fillimisht ishte Wulleart në të 53-tën që dyfishoi, goli i saj u pasua nga ai i Mermans në të 65-tën. Por belget nuk u mjaftuan me kaq dhe skena ishte e gjitha për kapitenen Aline Zeler që me tre golat e saj në 15 minutat e fundit të takimit i dha një tjetër goditje të rëndë kombëtares sonë duke regjistruar shifrat përfundimtare 6-0 në favor të Belgjikës. Por pavarësisht humbjes skuadra jonë kombëtare vazhdon të mbajë vendin e parafundit në grupin 5 eliminator me 3 pikë të grumbulluara pas 6 ndeshjesh.
You must be logged in to post a comment Login
als_Latn als_Latn eng_Latn